KOMISIJOS SPRENDIMAS
2006 m. vasario 3 d.
iš dalies keičiantis Sprendimą 2005/7/EB, leidžiantį naudoti tam tikrą kiaulių skerdenų klasifikavimo metodą Kipre
(pranešta dokumentu Nr. C(2006) 215)
(autentiškas tik tekstas graikų kalba)
(2006/100/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
kadangi:
(1)
Dėl techninių adaptacijų Kipras paprašė Komisijos leidimo naudoti naują formulę liesos mėsos kiekiui skerdenose apskaičiuoti pagal kiaulių skerdenų klasifikavimo metodą, nustatytą Komisijos sprendimu 2005/7/EB (2), ir pateikė reikiamus duomenis pagal 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnį.
(2)
Įvertinus šį prašymą paaiškėjo, kad sąlygos, leidžiančios naudoti šią naują formulę, yra įvykdytos.
(3)
Todėl sprendimą 2005/7/EB reikėtų atitinkamai iš dalies pakeisti.
(4)
Šiame sprendime numatytos priemonės atitinka Kiaulienos vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/7/EB priedas iš dalies pakeičiamas pagal šio sprendimo priedą.
2 straipsnis
Šis sprendimas skirtas Kipro Respublikai.
Priimta Briuselyje, 2006 m. vasario 3 d.